הבנתי שאצל חוה ויוסי, בגינה, לא מבקרים הרבה או 'בכלל' דבורים וא שאר 'מאביקים מעופפים'.
דעתי היא שאולי, דבורי דבש, לא מגיעות, כי אין אולי כוורות בסביבה, אבל 'מעופפים מאביקים', יש תמיד, בכל מקום ולוקח להם זמן להכיר את הגינה שלכם. אז כדאי לנקוט בכמה פטנטים כדי למשוך אותם אליכם וכמובן, כמה פטנטים, כדי להשאיר אותם בסביבה.
אז.. נתחיל ב..'פרסומא דניסא' - הפצת "פלאיירים" על הגינה האורגנית, שלכם ! כדי למשוך אותם.
א. הרבה צבע - פרחי נוי מצבעים שונים - עדיפות לאדומים וצהובים - כמו לדלועיים - בכל פינה ופינה בגינה, בכל המפלסים ! גם בערוגות משתרעות וגם. שיחים כמו יסמין, ויסטריה ו'עצים' כמו פפאיה ושאר טרופיים.
ג. 'קערות שיכשוך' - עם מים! לא רק לציפורים ! גם ה'מעופפים' צמאים! ואם הם ידעו שיש בגינה מים, לא יפחדו לעוף מרחוק.
מקמו את קערות השכשוך (כל תחתית של עציץ מתאימה לכך !) בגובה של כ 1.5 מטר מהאדמה, כדי שלא לאפשר לחתולים לבצע 'אמבוש' על ציפורים !
לצנרת הטיפטוף, חברו צינורית דקה שתוצמד יפה לעמוד (עם 'אזיקונים' וכדומה) ובסופה - 'טפטפת כפתור בספיקה גבוהה 6-8 ל/ש, כדי שתספיק להשלים מים בקערית.
ו.."כדי להשאיר אותם בסביבה"
כפי שכתבתי בכמה וכמה פוסטים - בחממות סגורות, נגד חדירת מזיקים, אחת מהשיטות להפריית פרחי הצמחים, היא הכנסה של כוורת לתוך החממה. הכוורות המועדפות הן של 'דבורי הבמבוס' הגדולות שהן דבורים מאוד רגועות וממש לא תוקפניות.
קרובת משפחה שלה, בארץ, היא 'דבורת העצים'. יצור גדול ויפה ו..ידידותי מאוד ! הרבה פעמים הם היו מרחפיפ לי מעל הקרחת.. קרוב קרוב, ובודקים אותי.. אולי מריחים אותי ומחליטים ש..אני 'כשר' ולא מסוכן ואז, לא היו פוחדים ממני וכמובן שלא עוקצים או משהו דומה. אפילו עומדים על האצבע ו'טועמים' אותי..
את התמונה הזו, של דבורה כזו המבצעת 'צלילת ראש' לתוך פרח של ליפה, צילמתי כשהאף שלי כמעט נוגע בפרח והדבורה הזו, שעשתה מעלי את ה'סיבוב' הרגיל, הרביצה את ה'צלילה' לתוך הפרח, במרחק של כ 20 ס"מ ממני..
כשצמחה אצלי בגינה פפאיה ענקית, הייתי מתעורר בבוקר לקול המוזיקה האדיר של הזמזום שלהם, בזמן שהיו באים לפרחים הרבים שעל העץ הענק שפריחתו הייתה בדיוק מול חלון חדר השינה שבקומה השנייה.
יותר מאוחר, גיליתי שהם גם החליטו לקנן אצלי !
כמה דורות גדלו שם והגינה שלי שמחה והמתה מהזמזומים שלהם וכל הפרחים עברו הפרייה כפולה ומכופלת..
אז החלטתי לייעל את העניין הזה ולעשות להם 'צימר' 5 כוכבים.. והם אהבו אותו, כמובן !
חותכים קנים ('בוסים') לקטעים של כ 40 ס"מ כל אחד ומצתמידים כ 10 כאלו ל'אשכול של קנים' ומצמידים את ה'אשכול' למקום גבוה ומוצל.. והן באות ומטילות מהר, כי הן לא צריכות לבנות קן מבוץ, כמו שהן עושות בד"כ - די דומה לצרעות..
ואני עד עכשיו חשבתי שהשם של הבית המעופף הזה הוא....דבּור!
אלעד5 כתב: ואני עד עכשיו חשבתי שהשם של הבית המעופף הזה הוא....דבּור!
'דאבור' זה השם בערבית של 'הצירעה המזרחית' - יצור מסוכן ועוקצני..
האם הדבורים באות לקן שבנית להם לבד?
כי לי בגינה אין דבורים (חוץ מכשהליצ'י פורח ואז זה נשמע כמו הליקופטר שעובר מעליך).
יש משהוא שאני יכול לשים בקן הזה בשביל שהם יבואו?
תארגן חבילה של קנים והם כבר יבואו..